Tambuwal zai gana da Buhari kan harin ‘yan ta’adda a Sokoto – Freedom Radio Nigeria
Tambuwal zai gana da Buhari kan harin ‘yan ta’adda a Sokoto
Fadar shugaban kasa ta shirya ganawa tsakanin Shugaba Muhammadu Buhari da gwaman jihar Sokoto Aminu Waziri Tambuwal kan kazamin harin da aka kai a daren ranar Laraba wanda ya shafi wadanda ba su ji ba ba su gani ba, a yankin kudu maso gabashin jihar ta Sokoto.
Gwamnan Sokoto Aminu Waziri Tambuwal ne ya bayyan hakan ta cikin wata sanarwar da mai baiwa gwamnan shawara kan kafafan yada labarai Muhammad Bello ya sanya wa hannu.
Sanarwar tace gwamnan ya jajantawa al’ummar da harin ya shafa sannan gwaman ya baiwa hukumar bada agajin gaggawa ta jihar SEMA umarnin ta ziyarci wurin da aka kai harin domin tan-tance irin barnar da aka aikata da kumar samar da kayan jin kai ga mutanen da harin ya shafa.
Tambuwal ya shaidawa masu rike da masarautun gargajiya da masu ruwa da tsaki na yankin cewa bayan tattaunawa tsakanin jiya da yau da fadar shugaban kasa ya samu gayyata domin ganawa da shugaban kasa domin shawo kan alamarin.
An samu raguwar masu cutar Corona a ranar Alhamis
Gwamnatin jihar Kogi ta karyata NCDC kan bullar Corona a jihar
Join 328,299 other subscribers.